
REPUBLIKA HRVATSKA
TRGOVAČKI SUD U ZADRU
STALNA SLUŽBA U ŠIBENIKU

R E P U B L I K A    H R V A T S K A 

Z A K L J U Č A K

Trgovački sud u Zadru, Stalna služba u Šibeniku, OIB 39670464653, po stečajnom sucu Terezija Goreta, u stečajnom postupku nad stečajnim dužnikom BRISTAK Co., društvo s ograništenom odgovornošću za trgovinu i ugostiteljstvo u stečaju, Šibenik, Žaborička bb, OIB 12837415696, zastupan po stečajnom upravitelju Ivan Rude, dipl. pravniku iz Šibenika, dana 29. Siječnja 2016. godine

z a k l j u č i o   j e

I. U stečajnom postupku koji se vodi nad stečajnim dužnikom BRISTAK Co., društvo s ograništenom odgovornošću za trgovinu i ugostiteljstvo u stečaju, Šibenik, Žaborička bb, OIB 12837415696, određuje se četvrto ročište za javnu dražbu, koje će se održati pred stečajnim sucem u sobi broj 212 Trgovačkog suda u Zadru, Stalne službe u Šibeniku, Šibenik, Stjepana Radića 81 

dana  31. Ožujka 2016.godine s početkom u 10.30 sati.


II. Na navedenom ročištu prodavat će se brod u vlasništvu stečajnog dužnika, uz odgovarajuću primjenu pravila o ovrsi i to: 

motorni brod KELI, upisan u Registru pomorskih brodova Lučke kapetanije Šibenik, vlasništvo stečajnog dužnika BRISTAK Co., društvo s ograništenom odgovornošću za trgovinu i ugostiteljstvo u stečaju, Šibenik, Žaborička bb, OIB 12837415696, uz odgovarajuću primjenu propisa o ovrsi kojemu je utvrđena ovrha na nekretnini odnosno propisa o postupku izvršenja i osiguranja na brodu radi namirenja novčane tražbine.

Brod je opterećen razlučnim pravom vjerovnika HPB d.d. Zagreb, Meduza d.o.o. i Lučka uprava Split.

III. Utvrđena vrijednost broda je 360.000,00 kuna.

IV. Brod iz ovog rješenja prodat će se na usmenoj javnoj dražbi.

	Ročište za prodaju održat će se u zgradi Trgovačkog suda u Šibeniku, dana 31. Ožujka 2016. godine s početkom u 10.30  sati, u sobi br. 212.

	V. Ovo rješenje objavit će se na rok od 15 dana na e-oglasnoj ploči Trgovačkog suda u Zadru, Stalna služba u Šibeniku.

VI. Ovaj zaključak o prodaji objavit će se na e-oglasnoj ploči Trgovačkog suda u Zadru, dok će se oglas o javnoj dražbi sa svim uvjetima prodaje objaviti na web stranicama Visokog trgovačkog suda Republike Hrvatske (www.sudačka mreža.hr stečaj ili na www.vts.hr u rubrici "web stečaj", na web stranici Hrvatske gospodarske komore, te na web stranici Trgovačkog suda u Zadru.

VII. Ovlašćuju se razlučni vjerovnici HPB d.d., Meduza d.o.o. i Lučka uprava Split da o svom trošku objave oglas o prodaji u dnevnom tisku.

VIII. Čuvanje broda do okončanja postupka prodaje u stečajnom postupku povjerava se stečajnom upravitelju.

IX. UVJETI PRODAJE

1. Prodaje se ribarski motorni brod KELI, upisan u Registar pomorskih brodova Lučke kapetanije Šibenik, registarske tonaže BT/GT 188, NT/NT 56, dužine preko svega 28,43 metara, najveća širina 6,70 metara, visina na sredini broda 5,60 metara, vrsta, sustav i snaga pogona: 1(jedan), 2-takt, jed. rad. Dizel alpha 406-26 VO, 6 cil, snage 442 Kw/min, mjesto, brodogradilište i godina gradnje – Isafjordur, Bernhardsson Skipamidastod 4/f, 1972.

2. Utvrđena vrijednost broda je 360.000,00 kn.

3. Brod se ne može prodati na prvom ročištu ispod utvrđene vrijednosti.

Ako se brod ne proda na prvom ročištu, na drugom ročištu se brod može prodati ispod ¾ utvrđene vrijednosti, ali ne ispod ½ te vrijednosti.

4. Na brodu je upisano razlučno pravo HPB d.d. Zagreb, Meduza d.o.o. i Lučka uprava Split.

5. Poreze i pristojbe u svezi s prodajom broda dužan je platiti kupac.

6. Punomoćnici ponuditelja mogu sudjelovati na dražbi samo uz ovjerenu specijalnu punomoć.

7. Kupac je dužan uplatiti razliku između jamčevine i postignute kupoprodajne cijene u roku od 15 dana od pravomoćnosti rješenja o dosudi na račun sudskog depozita Trgovačkog suda u Zadru, kod HPB d.d. Zagreb, broj računa HR 43 23900011300000857.

8. Kupac je dužan položiti kupovninu u roku od 30 dana nakon ročišta za dražbu. Ako kupac u tom roku ne položi kupovninu sudac će rješenjem prodaju oglasiti nevažećom i odrediti novu prodaju. Iz položene jamčevine namirit će se trošak nove prodaje i naknaditi razlika između kupovnine postignute na prijašnjoj prodaji i nove prodaje.

9. Uplatu jamčevine u iznosu od 10 % će kupac izvršiti na račun sudskog depozita Trgovačkog suda u Zadru, kod HPB d.d. Zagreb, broj računa HR 43 23900011300000857 s pozivom na broj 05-221-80-2013 i dokaz o tome (potvrda banke o izvršenoj transakciji) predoče stečajnom sucu prije početka dražbe.

10. Prijava za nadmetanje i dokaz o uplati jamčevine po ovom oglasu moraju pristići stečajnom upravitelju BRISTAK Co., društvo s ograništenom odgovornošću za trgovinu i ugostiteljstvo u stečaju, Ivan Rude, na adresu: Stjepana Radića 6/II, ŠIBENIK, na broj 9ST- 80/2013, sa naznakom „PONUDA - NE OTVARATI” najkasnije do 15. ožujka 2016. godine. u 15,00 sati.

11. Ponuditeljima čija ponuda ne bude prihvaćena vratiti će se iznos jamčevine odmah nakon zaključenja javne dražbe.

12. Razgledavanje broda zainteresirane osobe mogu dogovoriti svakim radnim danom po prethodnom dogovoru sa stečajnim upraviteljem Ivan Rude, dipl. pravnik iz Šibenika, Stjepana Radića 6/II, pozivom na broj mobitela: 098/424-955                                                       

13. Prijedlog za prihvat najpovoljnije ponude stečajnom sucu će dati stečajni upravitelj.

Obrazloženje

Gore navedeni brod čini stečajnu masu stečajnog dužnika te se prodaje u stečajnom postupku uz odgovarajući primjenu pravila o ovrsi, sve sukladno čl. 164. Stečajnog zakona ("Narodne novine" br. 44/96-133/12: dalje SZ-a), budući da se radi o brodu na kojem je upisano razlučno pravo.

O uvjetima i načinu prodaje odlučeno je kao u izreci ovog rješenja pozivom na odredbe čl. 87., 88. i 95. Ovršnog zakona ("Narodne novine" br. 112/12), a u svezi s čl. 164. SZ-a. 

Kod prodaje u stečajnom postupku ne primjenjuju se odredbe Ovršnog zakona koje se odnose na broj ročišta i visinu cijene.

U Šibeniku, 29. Siječnja 2016. godine

STEČAJNI SUDAC

Terezija Goreta


POUKA O PRAVNOM LIJEKU:
Protiv ovog zaključka nije dopuštena žalba (čl. 11. st. 9. Stečajnog zakona).
DN-a:
- Stečajnom upravitelju
- ŽDO, Građansko-upravni odjel Šibenik,
- razlučni vjerovnik HPB d.d., Meduza d.o.o. i Lučka uprava Split
- e-oglasna ploča Trgovačkog suda u Zadru
- Porezna uprava Šibenik
- VTS- u oglasu na web stranicama Visokog trgovačkog suda Republike Hrvatske Zagreb (www.sudacka-mreza.hr/stecaj ili na www.vts.hr u rubrici "web stečaj"), web stranici Hrvatske gospodarske komore www.hgk.hr 

